Anadi nneɣ d tuffɣa s annar, adgan iɣef nebɣa ad d-nnadi beɛden ɣef taddart, zgan-d deg udrar, kra nuweḍ ɣur-sen, kra nceyyeɛ wid yuwḍen akken ad d-ṭṭfen kra n tugnatin, syin nerra-tt i usteqsi nefren kra n yimezdaɣ n taddart wid uɣur neḍmeɛ ad d-nawi ugar n yisallen, neqsed kra n yimɣaren d temɣarin uɣur mazal kra n ccfayat, kra n yirgazen d tlawin ilemmasen ideg ncukk ad ilin ẓran , akked d yimeksawen imi d nutni i mazal rezzun ɣer wadgan-nni, kessen, sgunfuyen deg-sen, mi ara d-ttutlayen ɣef wadgan-nni ad tḥulfuḍ am wakken d ayla nnsen.